కారు నుంచి రోడ్డుపై చెత్తపడేసిన వ్యక్తికి.. ఆ పిల్లాడు భలే బుద్ధి చెప్పాడు WATCH LIVE TV
సెర్బియా చెస్ ప్లేయర్‌ను పెళ్లాడిన హరికృష్ణ
భారత గ్రాండ్ మాస్టర్ పెంటెల హరికృష్ణ వివాహం శనివారం ఘనంగా జరిగింది. సెర్బియాకు చెందిన చెస్ క్రీడాకారిణి నడ్జా స్టోయినోవిచ్‌ను హరికృష్ణ ప్రేమ వివాహం చేసుకున్నాడు.
TNN | Updated:
Mar 3, 2018, 09:04PM IST
భారత గ్రాండ్ మాస్టర్ పెంటెల హరికృష్ణ వివాహం శనివారం ఘనంగా జరిగింది. సెర్బియాకు చెందిన చెస్ క్రీడాకారిణి నడ్జా స్టోయినోవిచ్&zwnj;ను హరికృష్ణ ప్రేమ వివాహం చేసుకున్నాడు. హైదరాబాద్&zwnj;లోని నోవాటెల్&zwnj; హోటల్&zwnj;లో వీరి పెళ్లి ఘనంగా జరిగింది. చాలా ఏళ్ల క్రితమే చెస్ టోర్నీలకు వెళ్లినప్పుడు హరికి నడ్జాతో పరిచయమైంది. కొన్నాళ్ల స్నేహం తర్వాత వీరు క్రమంగా ప్రేమలో పడ్డారు. తొలుత వీరి ప్రేమకు పెద్దలు అంగీకరించలేదు. కానీ ఒకరి పట్ల మరొకరికి ఉన్న ప్రేమను చూసి చివరకు ఓకే చెప్పారు.
నడ్జాకు తెలుగు రాకపోయినప్పటికీ.. సెర్బియాతోపాటు మన సంస్కృతులను కూడా తను గౌరవిస్తుందని హరికృష్ణ తెలిపాడు. కొద్ది రోజులు తన తల్లిదండ్రులతో కలిసిపోతే.. తను తేలిగ్గా తెలుగు నేర్చుకుంటుందని ఆయన నమ్మకంగా చెప్పాడు.
విశ్వనాథన్ ఆనంద్ స్ఫూర్తితో చెస్ ఆడటం ప్రారంభించిన హరికృష్ణ అనతి కాలంలోనే అగ్రశ్రేణి ఆటగాడిగా ఎదిగాడు. గుంటూరు జిల్లాకు చెందిన హరికృష్ణ అతిపిన్న వయసులో గ్రాండ్ మాస్టర్&zwnj;గా హోదా సాధించిన భారతీయుడిగా రికార్డ్ నెలకొల్పాడు.
చూడండి: హరికృష్ణ వివాహ ఆహ్వాన పత్రిక
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.